Laluan KL Sentral - Skypark Terminal

Laluan KL Sentral - Skypark Terminal (dahulunya dikenali sebagai Laluan Skypark) merupakan perkhidmatan kereta api ekspres terhad yang menghubungkan Kuala Lumpur Sentral, Subang Jaya dan Lapangan Terbang Sultan Abdul Aziz Shah. Laluan ini wujud sebagai perkhidmatan kereta api lapangan terbang kedua di Malaysia selain perkhidmatan bersama KLIA Transit dan KLIA Ekspres. Pada 15 Februari 2023, perkhidmatan ini dihentikan atas sebab kekurangan permintaan.

Ciri
Perkhidmatan ini berkongsi landasan dengan perkhidmatan Laluan Pelabuhan Klang dari KL Sentral hingga Stesen Subang Jaya, kemudian menyimpang selepas  dan seterusnya melalui landasan berkembar sepanjang  ke Lapangan Terbang Sultan Abdul Aziz Shah. Perkhidmatan ini juga bersifat tanpa henti kerana kereta api yang digunakan tidak akan berhenti di stesen-stesen yang terletak di antara KL Sentral dan Stesen Subang Jaya. Perkara ini berbeza daripada Laluan Tanjung Malim - Pelabuhan Klang yang turut berhenti di stesen-stesen berkenaan.

Kereta api yang digunakan dalam perkhidmatan ini berlepas setiap 60 minit. Laluan ini adalah sebahagian daripada Sistem Transit Bersepadu Lembah Klang melalui nombor kod  dan berwarna .

Perhubungan ke KLIA
Laluan ini juga membolehkan pergerakan lancar antara Lapangan Terbang Sultan Abdul Aziz Shah dan KLIA melalui sambungan ke KL Sentral yang merupakan stesen terakhir bagi laluan ini dan sambungan ke perkhidmatan KLIA Transit serta KLIA Ekspres. 

Senarai Stesen
KodStesenCatatanKL SentralTerminal timur.
Pertukaran rentas platform dengan  KTM Komuter Laluan Tanjung Malim - Pelabuhan Klang dan Laluan Batu Caves - Pulau Sebang.

Sambungan ke  LRT Laluan Kelana Jaya,  Laluan Monorel KL,  Stesen Muzium Negara MRT Laluan Kajang,  KLIA Ekspres dan  KLIA Transit.

Bas perantara  ke  Stesen Pusat Bandar Damansara MRT Laluan Kajang.Pertukaran rentas platform dengan  KTM Komuter Laluan Tanjung Malim - Pelabuhan Klang.
Sambungan ke  LRT Laluan Kelana Jaya.GlenmarieStesen rizabSri SubangStesen rizabTerminal barat.
Laluan pejalan kaki ke Lapangan Terbang Sultan Abdul Aziz Shah.

Bas perantara  ke  Stesen Kwasa Sentral MRT Laluan Kajang.

Sejarah
Sebelum kewujudan laluan ini, Lapangan Terbang Sultan Abdul Aziz Shah telah dihubungkan ke dalam sistem pengangkutan awam melalui perkhidmatan bas RapidKL dan Metrobus. Namun demikian, perkhidmatan sedia ada kurang efektif disebabkan kesesakan lalu lintas yang sering berlaku di Lebuhraya Persekutuan dan jalan-jalan menuju ke lapangan terbang berkenaan.

Menjelang suku pertama 2010, syarikat pengendali Terminal Skypark Subang Skypark Sdn Bhd telah menghantar cadangan kepada Kementerian Pengangkutan Malaysia bagi memanjangkan landasan KTM Komuter ke terminal lapangan terbang berkenaan. Cadangan asal mengandungi dua fasa: fasa pertama melibatkan pemanjangan landasan sepanjang  dari  ke Terminal Skypark, manakala fasa kedua pula menyambungkan terminal berkenaan dengan Stesen Sungai Buloh sepanjang . Cadangan tersebut disambut baik oleh kerajaan setahun kemudian dengan tawaran dana sebanyak RM1.5 bilion.

Laporan kajian dan reka bentuk stesen dan landasan fasa pertama telah dibentangkan melalui pemeriksaan awam yang dilaksanakan dari 2 Disember 2013 hingga 28 Februari 2014. Kerja-kerja pembinaan pula telah bermula pada 21 Februari 2013 dan dijangka siap pada 20 Februari 2016, tetapi tarikh tersebut dilanjutkan kepada Jun 2017. Menurut laporan audit tahun 2016, projek fasa pertama yang bernilai RM521 juta ini mengalami masalah pengurusan di lapangan, keengganan mematuhi perincian projek dan kelewatan tempoh pembinaan projek.

Pada 1 Mei 2018, laluan ini akhirnya dibuka kepada awam dengan perkhidmatan percuma ditawarkan selama sebulan bagi menarik kehadiran penumpang menggunakan perkhidmatan ini. Namun demikian, bilangan penumpang mula berkurangan sehingga hanya 150 penumpang sehari pada tahun 2019 . Semasa Perintah Kawalan Pergerakan (PKP), kekerapan kereta api laluan ini dikurangkan kepada empat kali sehari berbanding kekerapan lapan kali sehari sebelum 25 Mac 2020. Perkhidmatan ini kemudiannya dihentikan sementara bermula 31 Mac 2020.


Pada Oktober 2021, perkhidmatan ini memulakan semula operasi secara beransur dan pelancaran penuh dilaksanakan bermula 9 Jun 2022 dengan kadar tambang baharu dan kekerapan kereta api ditambah dari 25 buah kepada 32 buah setiap hari . Meskipun begitu, keadaan permintaan rendah masih menyebabkan masalah terhadap perkhidmatan sehingga mengakibatkan penghentian sementara buat kali kedua bermula 15 Februari 2023 .

Pelan untuk mengembalikan perkhidmatan ini mula dibawa ke sorotan pada 2 Mei 2024. Perkhidmatan ini akan dikendalikan melalui kerjasama atau usaha sama dengan organisasi tertentu.

Galeri

Lihat juga
KTM Komuter
Laluan Batu Caves-Pulau Sebang
Laluan Tanjung Malim-Pelabuhan Klang
Pengangkutan awam di Kuala Lumpur

Rujukan

Pautan luar
 Iklan Laluan Skypark (dalam Bahasa Inggeris)

Kategori:Stesen kereta api di Kuala Lumpur
Kategori:Penubuhan 2018 di Malaysia
Kategori:Kereta api penghubung lapangan terbang di Malaysia
Kategori:Selangor
Kategori:Kuala Lumpur
Kategori:Laluan kereta api di Malaysia
Kategori:Pengangkutan rel di Malaysia